Term Loan
กระทรวงการคลังได้ลงนามในสัญญากู้เงิน 1 แสนล้านบาท กับธนาคารขนาดใหญ่เป็นเงินกู้แบบผูกเงื่อนเวลา (Term Loan)
18 เม.ย. 2556

กระทรวงการคลังได้ลงนามในสัญญากู้เงิน 1 แสนล้านบาท กับธนาคารขนาดใหญ่เป็นเงินกู้แบบผูกเงื่อนเวลา (Term Loan) 
Term Loan เป็นเงินกู้ที่มีระยะเวลาการเบิกเงินที่แน่นอน โดยทั่วไปจะอยู่ในช่วงเวลา 2-10 ปี แต่กระทรวงการคลังกู้เงินจำนวนนี้ เป็นระยะเวลา 5 ปี จะต้องเบิกจ่าย โดยธนาคารคิดดอกเบี้ย 3 เปอร์เซ็นต์กว่า และจะเริ่มจ่ายดอกเบี้ยเมื่อมีการเบิกใช้วงเงินเท่านั้น 
อย่างไรก็ดี การกู้เงินจำนวนนี้สุ่มเสี่ยงต่อการเข้าข่ายว่าจะผิดกฎหมายหรือไม่ เนื่องจากตาม พ.ร.ก.วางระบบบริหารจัดการน้ำและป้องกันอุทกภัยของประเทศ พ.ศ. 2555 กำหนดว่าจะต้องมีโครงการก่อนจึงจะกู้เงินได้ แต่การกู้เงินจำนวนนี้ยังไม่มีการระบุโครงการที่จะทำให้ชัดเจนว่าเป็นโครงการอะไร ลงทุนเท่าใด 
ที่คลังต้องเร่งกู้เงินจำนวนนี้ ก็เพื่อที่จะแก้ไขปัญหากฎหมายหมดอายุในเดือน มิ.ย.นี้ หากไม่มีการกู้เงินในเวลาที่กำหนดก็จะกู้เงินอีกไม่ได้ เพราะกฎหมายไม่รองรับแล้ว 
ด้วยความที่ชื่อและลักษณะการปล่อยกู้คล้ายคลึง ทำให้เกิดความสับสนบ่อยๆ ว่า เงินกู้มีระยะเวลานั้น เหมือนเงินกู้ประเภทเบิกเงินเกินบัญชี (O/D) ซึ่งแท้จริงแล้ว โอดีจะไม่เข้าจ่ายเงินกู้ประเภทนี้